AIŠKINAMASIS RAŠTAS

Dėl sutikimo Molėtų r. Kijėlių specialiojo ugdymo centrui dalyvauti mokyklų, pretenduojančių tapti regioniniais specialiojo ugdymo centrais, atrankoje ir dėl įsipareigojimo atrinkus Molėtų r. Kijėlių specialiojo ugdymo centrą pertvarkyti į regioninį centrą

1. **Parengto tarybos sprendimo projekto tikslai ir uždaviniai:**

Regioninio centro paskirtis – skatinti įtraukųjį ugdymą regione, konsultuoti mokytojus, švietimo pagalbos specialistus dėl ugdymo turinio pritaikymo, švietimo pagalbos teikimo, mokymo(si) metodų ir (ar) mokymo(si) priemonių ir specialiųjų techninės pagalbos priemonių pasirinkimo ir naudojimo, padėti regiono mokyklų vadovams, pedagoginiams darbuotojams stiprinti kompetencijas, skleisti įtraukiojo ugdymo inovacijas regiono mokyklose.

Sprendimo tikslas – sprendimu patvirtinti sutikimą, kad Molėtų r. Kijėlių specialiojo ugdymo centras dalyvautų mokyklų atrankoje tapti regioniniu specialiojo ugdymo centru ir, atrinkus šią mokyklą, įsipareigoti pertvarkyti ją į regioninį centrą.

Mokyklai tapus regioniniu specialiojo ugdymo centru, joje ir toliau bus ugdomi savivaldybės didelių ir labai didelių specialiųjų poreikių vaikai. Regioninis centras konsultuos ir teiks pagalbą ne tik savivaldybės mokykloms, vykdančioms ikimokyklinį, priešmokyklinį, pradinį, pagrindinį ir vidurinį ugdymą, bet ir viso regiono mokykloms.

Atrinkus regioninius centrus, bus modernizuota jų infrastruktūra, jie bus aprūpinti reikalingomis priemonėmis.

 Paraiška atrankai turi būti pateikta iki 2022 m. gruodžio 6 d.

1. **Siūlomos teisinio reguliavimo nuostatos:**

Šiuo sprendimu siūloma sudaryti sąlygas Molėtų r. Kijėlių specialiojo ugdymo centrui dalyvauti mokyklų, pretenduojančių tapti regioniniais specialiojo ugdymo centrais, atrankoje.

**3. Laukiami rezultatai:**

Kijėlių specialiojo ugdymo centui tapus regioniniu centru, atsiras galimybių atnaujinti infrastruktūrą, tapti regiono lyderiu perduodant savo sukauptą ilgametę patirtį ugdant įvairiapusių raidos sutrikimų, intelekto sutrikimų, mokymosi sutrikimų turinčius vaikus, sudaryti geresnes sąlygas tobulinti centro darbuotojų kompetencijas.

1. **Lėšų poreikis ir jų šaltiniai:**

Lėšų poreikio nėra.

 **5. Kiti sprendimui priimti reikalingi pagrindimai, skaičiavimai ar paaiškinimai.**